रामरिख मनहर, शैल चतुर्वेदी जैसे तमाम नाम तो थे ही जिन्हें धर्मयुग ने हास्य के अखाड़े में स्थापित किया हुआ था.. अज्ञेय, भवानीभाई, नईम, कैलाश गौतम, कैलाश सेंगर, इलाचंद्रजी, शरदजोशी जैसे लोग थे जो अपने-अपने क्षेत्र के उस्ताद हुआ करते थे.. या, यों कहें हर क्षेत्र और ’डोमेन’ की विभूतियों का अपना हुआ करता था ’धर्मयुग’. जैसे कि, यशपाल सदृश वैज्ञानिक विद्वान हों या नार्लिकर जैसे खालिस गणितज्ञ.. सबका अपना था धर्मयुग.मैं अवश्य बालपन से किशोरावस्था में प्रवेश कर रहा था किन्तु दृष्टि को सजग करने में भारतीजी का अमूल्य योगदान था मेरे जीवन में.. मैं इस माअने में ’एकलव्य’ हूँ जिसका ’द्रोण’ ने कभी ’अँगूठा’ नहीं लिया..